Isabel Roberts pasigis tri jarojn en Novjorko, studante arkitekturon en la ateliero Masqueray-Chambers (1899-1901), la unua ateliero (aŭ studio) en Usono establita por instrui la praktikon de arkitekturo laŭ la francaj linioj de la Ecole des Beaux Arts. Ĝi estis establita de Emmanuel Louis Masqueray; arkitekto Walter B. Chambers partoprenis en tiu entrepreno. Lokita ĉe 123 E. 23-a Strato, tio estis la unua tute sendependa ateliero malfermita en Usono. Masqueray estas plej bone memorata kiel la arkitekto de la St. Louis Exposition
kaj de la Katedralo de Sankta Paŭlo en Sankta Paŭlo, Minesoto. Roberts trovis sin inter impona listo de estontaj arkitektoj kiuj studis kun Masqueray, inkluzive de William Van Alen, kiu iĝus la arkitekto de la Chrysler Building. Komencante en 1899, Masqueray faris kunordigitan fortostreĉon por inkludi virinojn inter siaj arkitekturaj studentoj kaj eĉ malfermis duan atelieron speciale por studentinoj ĉe 37-40 Okcidenta 22-a Strato en Novjorko. Kiel estis dirite tiutempe, "... li havas senliman fidon je la kapablo de virinoj sukcesi en arkitekturo... kondiĉe ke ili okupiĝas pri ĝi serioze". Dum en New York, Roberts loĝis ĉe 129 Okcidenta 96-a Strato.